Լիաննա Մաթևոսյան

Լիաննա Մաթևոսյան (), բանասիրական գիտությունների դոկտոր, պրոֆեսոր, Ռուսաստանի բնագիտության ակադեմիայի թղթակից անդամ, Ռուսաստանի բնագիտության ակադեմիայի Գիտության և կրթության վաստակավոր գործիչ։ Երևանի պետական համալսարանի ռուս բանասիրության ֆակուլտետի ռուսաց լեզվաբանության, տիպաբանության և հաղորդակցման տեսության ամբիոնի պրոֆեսոր։ ԵՊՀ ռուս բանասիրության ֆակուլտետի կրթության որակի հանձնաժողովի նախագահ։

2009 թ. հոկտեմբերի 8-ից Ռուսագետների հայկական ասոցիացիայի նախագահ։

Կենսագրություն 
Ծնվել է 1957 թվականի հունվարի 22-ին Երևանում, բժիշկ-վիրաբույժի ընտանիքում։

1974 թվականին ոսկե մեդալով ավարտել է Լև Տոլստոյի անվան թիվ 128 դպրոցը։ Նույն թվականին ընդունվել է Երևանի պետական համալսարանի ռուսաց լեզվի և գրականության ֆակուլտետը, որն ավարտել է 1979 թվականին գերազանցությամբ։

1979 թվականին դասավանդում է Երևանի պետական համալսարանի ռուս բանասիրության ֆակուլտետում։

1984-1989 թթ. եղել է Վ. Ի. Լենինի անվան Մոսկվայի պետական մանկավարժական համալսարանի ռուսաց լեզվի ամբիոնի հայցորդ։ 1989 թվականի մայիսին պաշտպանել է թեկնածուական ատենախոսությունը «Ստացիոնար նախադասությունները ժամանակակից ռուսերենում» թեմայով («Стационарные предложения в современном русском языке»)։

180-ից ավելի գիտական և գիտամեթոդական աշխատանքների հեղինակ,  Ռուսաց լեզվի և գրականության դասախոսների միջազգային ասոցիացիայի (հետևյալ երկրներում՝ Ռուսաստան, Ավստրիա, Բելառուս, Բուլղարիա, Մեծ Բրիտանիա, Հունգարիա, Գերմանիա, Հունաստան, Վրաստան, Իսրայել, Հնդկաստան, Իսպանիա, Իտալիա, Չինաստան, Մոլդովա, Լեհաստան, Սլովակիա, Թուրքիա, Ուկրաինա, Ֆրանսիա, Չեխիա) 5 մենագրությունների, ուսումնական ձեռնարկների և ծրագրերի, հոդվածների, զեկուցումների, թեզիսների, միջբուհական, հանրապետական, միջազգային գիտաժողովներում և համաժողովներում զեկուցումների հեղինակ։

Գիտական հետաքրքրությունների շրջանակը
 Հաղորդակցման տեսություն
 Խոսքային կարծրատիպի տեսություն Նեյրոլեզվաբանություն

Մասնակցությունը դրամաշնորհների
 Հայաստանի «Բաց հասարակություն ինստիտուտ» հիմնադրամ, 1998

Մասնագիտական անդամակցություն
 Ռուսաստանի բնագիտության ակադեմիայի թղթակից անդամ, 2011
 Ռուսագետների հայկական ասոցիացիայի նախագահ, 2009
 Վ. Բրյուսովի անվան ԵՊԼՀ 059 մասնագիտական խորհրդի անդամ, 2005
 Ոուսաց լեզվի և գրականության դասախոսների միջազգային ասոցիացիայի անդամ, 2002

Աշխատանքային փորձ 
 2009 թվականից մինչ այժմ ԵՊՀ Ռուս բանասիրության ֆակուլտետի Ռուս լեզվաբանության, տիպաբանության և հաղորդակցման տեսության ամբիոնի պրոֆեսոր
 2006 - 2009 թթ. ԵՊՀ Ռուս բանասիրության ֆակուլտետի Ռուս լեզվաբանության, տիպաբանության և հաղորդակցման տեսության ամբիոնի դոցենտ
 2001 - 2006 թթ. ԵՊՀ Ռուսաց լեզու հումանիտար ֆակուլտետների համար ամբիոնի դոցենտ
 1998 - 2001 թթ. ԵՊՀ Ռուսաց լեզու հումանիտար ֆակուլտետների համար ամբիոնի վարիչ
 1992 - 1998 թթ. ԵՊՀ Ռուսաց լեզու հումանիտար ֆակուլտետների համար ամբիոնի դոցենտ
 1989 - 1992 թթ. ԵՊՀ Ռուսաց լեզու հումանիտար ֆակուլտետների համար ամբիոնի ավագ դասախոս
 1981 - 1989 թթ. ԵՊՀ Ռուսաց լեզու հումանիտար ֆակուլտետների համար ամբիոնի դասախոս
 1979 - 1981 թթ. ԵՊՀ Ռուսաց լեզու և գրականության ֆակուլտետի Ռուսաց լեզվի ամբիոնի դասախոս
 Վիադրինայի Եվրոպական համալսարան, Ֆրանկֆուրտ Օդերի, Գերմանիա, 2001 փետրվար, 2002 փետրվար, 2003 փետրվար, 2006 փետրվար
 Պոլ Վալերիի անվան համալսարան, Մոնպելիե, Ֆրանսիա, 2000 մայիս - հունիս

Դասավանդվող առարկաներ 
 Ժամանակակից ռուսաց լեզվի շարահյուսություն
 Ժամանակակից ռուսաց լեզվի հնչյունաբանություն
 Ռուս հնչույթաբանության հիմունքները
 Բանասիրության արդիական խնդիրները
 Հոգոլեզվաբանության հիմունքները

Պարգևներ 
 Հայկական ԽՍՀ նախարարության բարձրագույն և միջին մասնագիտական կրթության պատվոգիր (1976)
 Երևանի պետական համալսարանի Ուսանողական գիտական ընկերության I կարգի  դիպլոմ (1977)
 Գերազանց ուսման և ակտիվ հասարակական աշխատանքի համարԵրևանի պետական համալսարանի պատվոգիր (1979)
 Գիտամանկավարժական գործունեություն համար  Երևանի պետական համալսարանի պատվոգիր (2009)

Ծանոթագրություններ

Արտաքին հղումներ 
 Հայտնի գիտնականներ

Երևանի պետական համալսարանի դոկտորներ
Բանասիրական գիտությունների դոկտորներ
Հայ լեզվաբաններ
Ռուսագետներ
Հայ պրոֆեսորներ